Diari Oficial de la Generalitat Valenciana


Sumari del DOGV 7533, del 26-05-2015 (2015/4796)

RESOLUCIÓ de 21 de maig de 2015, de la Conselleria d'Educació, Cultura i Esport, per la qual es modifica la Resolució de 31 de març de 2015 i es publica novament el catàleg d'unitats, els llocs de treball docent, la denominació i altres aspectes, dels centres docents públics d'Educació Infantil, Educació Primària, Educació Infantil i Primària i educació especial, de titularitat de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7533

Data del DOGV
:   26-05-2015

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2015/4796


Data del document
:   21-05-2015

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 21 de maig de 2015, de la Conselleria d'Educació, Cultura i Esport, per la qual es modifica la Resolució de 31 de març de 2015 i es publica novament el catàleg d'unitats, els llocs de treball docent, la denominació i altres aspectes, dels centres docents públics d'Educació Infantil, Educació Primària, Educació Infantil i Primària i educació especial, de titularitat de la Generalitat. [2015/4796]  
En el Diari Oficial de la Comunitat Valenciana de data 7 d'abril de 2015, es va publicar la Resolució de 31 de març de 2015, de la Conselleria d'Educació, Cultura i Esport, en l'annex de la qual es relacionava el catàleg d'unitats, els llocs de treball docent, la denominació i altres aspectes de determinats centres docents públics d'Educació Infantil, Educació Primària, Educació Infantil i Primària i educació especial, de titularitat de la Generalitat.  
Atés que s'han detectat errors en l'annex i s'han produït estimacions de necessitats d'atenció docent ineludibles, s'ha revisat l'expedient i es considera necessari rectificar els errors observats en aplicació de l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i introduir certes modificacions a l'annex de la Resolució de 31 de març de 2015.   
D'altra banda, s'ha advertit que en l'annex de la publicació d'esta resolució, el text del camp IV, altres modificacions, no apareix en la seua totalitat.  
Pels motius exposats, es creu oportú realitzar novament la publicació completa de l'annex esmentat.   
Vista la proposta de la Direcció General de Centres i Personal Docent, de data 13 de maig de 2015 i de conformitat amb esta, i fent ús de les atribucions que em conferix l'article 28 de la Llei 5/1983, de 30 de desembre, del Consell, resolc:  
  
Primer  
Publicar el catàleg d'unitats, la relació dels llocs de treball de personal docent, els programes lingüístics, la denominació i altres aspectes dels centres docents públics d'Educació Infantil, Educació Primària, Educació Infantil i Primària i centres d'educació especial, de titularitat de la Generalitat, que es detallen en l'annex d'esta resolució, en substitució del publicat en el DOCV de data 7 d'abril de 2015.  
  
Segons el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra esta resolució, que esgota la via administrativa, es podrà recórrer potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
- El recurs de reposició haurà d'interposar-se davant de la consellera d'Educació, Cultura i Esport en el termini d'un mes comptador des de l'endemà de ser publicada.  
- El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de ser publicada.  
  
València, 21 de maig de 2015.- La consellera d'Educació, Cultura i Esport: María José Catalá Verdet.